Det gik op for mig under Anders Foghs regeringstid, at der manglede noget i dansk politik. Jeg havde håbet på, at Fogh og en ny regering ville forandre en masse ting, men i virkeligheden videreførte de bare den socialdemokratiske politik, ja nærmest accelererede den socialdemokratiske velfærdsstat.

Jeg var meget, meget skuffet over Anders Fogh, for han havde alle muligheder for at gennemføre reformer, uden at det ville have gjort ondt på en frø, som han sagde. Han udvidede den offentlige sektor for at blive genvalgt og for sin egen personlige karrieres skyld. Ham har jeg ikke meget respekt for, og det glæder mig, at der er kommet en generel revurdering af hans præstation. Jeg har langt mere fidus til Lars Løkke, der er en dygtigere politiker«.

Sådan lyder det fra den 52-årige Saxo Bank-milliardær Lars Seier Christensen, der de sidste 10 år har blandet sig i dansk politik fra sidelinjen via sit økonomiske og mentale engagement i Liberal Alliance.